ರಾತ್ರೋರಾತ್ರಿ ಒಂದೇ ದೇವಸ್ಥಾನದ ಎರಡು ಹುಂಡಿಗಳನ್ನು ದೋಚಿದ ಖದೀಮರು ಬೀದರ್: ಜಿಲ್ಲೆಯ ಚಿಟಗುಪ್ಪ ತಾಲೂಕಿನ ರಾಂಪೂರ ಗ್ರಾಮದಲ್ಲಿ ದೇವರ ಹುಂಡಿಯ ಹಣವನ್ನ ಕಳ್ಳರು ದೋಚಿರುವ ಘಟನೆ ನಡೆದಿದೆ. ರಾಂಪೂರ ಗ್ರಾಮದ ಸುಪ್ರಸಿದ್ಧ ರಾಮಲಿಂಗೇಶ್ವರ ದೇವಾಲಯದ ಹುಂಡಿಯ ಹಣವನ್ನ ಕಳ್ಳರು ಕದ್ದಿದ್ದಾರೆ. ಆದರೆ ಆ ಹುಂಡಿಯಲ್ಲಿ ಎಷ್ಟು ಹಣವಿತ್ತು ಅನ್ನೋದು ತಿಳಿದುಬಂದಿಲ್ಲ. ಒಂದು ತಿಂಗಳ ಹಿಂದೆಯಷ್ಟೇ ಹುಂಡಿಯಿಂದ ಹಣ ತಗೆಯಲಾಗಿತ್ತು. ದೇವಸ್ಥಾನದಲ್ಲಿ ಒಟ್ಟು ಮೂರು ಹುಂಡಿಗಳಿದ್ದು ಎರಡು ಹುಂಡಿ ಒಡೆದಿದ್ದಾರೆ. ಒಂದು ಹುಂಡಿಯನ್ನ ದೇವಸ್ಥಾನದಲ್ಲೇ ಒಡೆದಿದ್ರೆ ಇನ್ನೊಂದನ್ನ ಅರ್ಧ ಕಿಮೀ ದೂರ ಹೊತ್ತೊಯ್ದು ಒಡೆದಿದ್ದಾರೆ ಎನ್ನಲಾಗಿದೆ. ಘಟನಾ ಸ್ಥಳಕ್ಕೆ ಪೊಲೀಸರು ಭೇಟಿ ನೀಡಿ ಪರಿಶೀಲನೆ ನಡೆಸಿದ್ದಾರೆ. ಈ ಕುರಿತು ಚಿಟಗುಪ್ಪಾ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ.